Gillian Rubinstein
Džiliana Rubinštein (angl. Gillian Rubinstein; g. 1942 m. rugpjūčio 29 d.) – Anglijos rašytoja ir scenaristė. Gimė Poten Ende, Berkhemstede, Hartfordšyre, Anglijoje. Vaikystę praleido Anglijoje ir Nigerijoje, 1973 m. persikėlė į Australiją. Ji parašė per 30 knygų, taip pat aštuonias pjeses, keletą apsakymų ir straipsnių. Jos debiutas 1986 m. su apdovanojimą pelniusia knyga „Space Demons“ pristatė brandos ir fantastikos pasaulių, kurie dažnai sutinkami ir kituose jos kūriniuose, temas. Tokios knygos, kaip „At Ardilla“, „Foxspell“ ir „Galax-Arena“ sulaukė teigiamų kritikų atsiliepimų ir daugybės apdovanojimų. 2001 m. rašytoja, pasivadinusi Lian Hearn pseudonimu, išleido „Giedančios grindys“ (Across the Nightingale Floor), pirmąją knygą iš bestseleriu tapusios penkių knygų serijos „Otorių sakmės“. Knygų serijos veiksmas vyksta fiktyvioje, saloje įsikūrusioje valstybėje, kuri primeną feodalinę Japoniją. Tai buvo jos pirmasis žingsnis suaugusiųjų auditorijos link. Vardas Lian kilęs iš vaikystės pravardės, o Hearn, matyt, mini garnius (angl. herons), kurie yra pastebimi knygų serijos objektai. Taip pat teigta, kad pavardė tikriausiai bus pasiskolinta iš Lafcadio Hearn, vieno iš pirmųjų Vakarų rašytojų, išstudijavusių japonų mitologiją. Džiliana Rubinštein šiuo metu gyvena Gulvoje, Pietų Australijoje.